text: Ung kvinde fængslet for tricktyveri - udgav sig som indsamler
  07 februar 2018 kl. 16.29
  En 21-årig rumænsk kvinde er sigtet og varetægtsfængslet for tricktyveri. Hun opsøgte en ældre kvinde på hendes bopæl i Esbjerg under påskud af at samle penge ind til handicappede børn.
  
  Onsdag varetægtsfængslede retten i Esbjerg en formodet tricktyv. Det skete ved et lukket grundlovsforhør.
  Det drejer sig om en 21-årig kvinde fra Rumænien. Hun sigtes for at have været med til at narre en pung fra en ældre dame i Esbjerg.
  Den 21-årige opsøgte en ældre kvinde på hendes bopæl under påskud af at samle penge ind til handicappede børn. På denne måde afledte den 21-årige den ældre kvindes opmærksomhed, hvorefter en medgerningsmand stjal kvindens tegnebog.
  Medgerningsmanden beskrives som en fedladen mand,  25 – 30 år, mørk i huden, formentlig østeuropæisk af oprindelse, sort hår og 165 – 170 centimeter høj.
  Efterlyser gerningsmand efter tricktyveri #politidk https://t.co/gMn0wqHUhW
  
  